Suid-Afrika brand… | Die Vryburger
Duisende hektaar plantasie is verwoes in brande in die Tzaneen omgewing en 'n boer van die omgewing Mnr Thinus Brandt, wat gepoog het om die brand op sy plaas te blus, is in die brand dood.
In die Kaap is die ANC jeugliga klaarblyklik besig met hulle "demokratiese reg" om te "struggle".
In Rustenburg is daar 'n vakbond oorlog besig om by die Lonmin myn te woed wat reeds tien lewens gekos het.
In tussen het die aanvalle op blankes in Augustus in felheid en frekwensie toegeneem. Volksraadslid Abel Malan skryf:
Hier volg 'n opsomming van die aanvalle en moorde op ons mense in die 13 dae vanaf 1 Augustus 2012 (Dankie vir die inligting Hannes (BKA). (Let wel nie alle aanvalle en moorde is hier gelys nie, dis net die voorvalle waarvan kennis gedra word).
*JANSENVILLE: Owen Charles, 'n Sewentigjarige boer van die Jansenville-omgewing is dood en sy vrou ernstig beseer in 'n plaasaanval verlede nag.
*SMITHFIELD: BOER AANGEVAL: Johan Neetling (56), 'n boer van Smithfield, is gisteraand beseer toe hy glo vier mans in n verdagte Toyota Corolla met 'n Noord-Kaapse registrasienommer op 'n grondpad in die omgewing van sy plaas voorgekeer het.
*BRONKHORSTSPRUIT: My kleinboet is aangerand deur 'n klomp van sy Mozambiekse werkers. Hulle het hom met stompe geslaan en beide sy bene gebreek, sowel as sy arm. Hy het inwendige en kopbeserings opgedoen en is tans bewusteloos in 'n hospital.
Terwyl Suid-Afrika brand, hou die politikusse hulle besig om oor standbeelde te stry en baklei. Seker omdat hulle nie kan viool speel nie.